open-index/open-wikipedia-markdown huggingface dataset:
I²C

[náhľad|Zbernica I²C: príklad s jedným riadiacim (Master) a troma podriadenými (Slave) zariadeniami. [Pull-up rezistor|Pull-up rezistory Rp zabezpečujú vysokú logickú úroveň signálov SCL a SDA v pokojovom stave.]]
[náhľad|1 [kilobajt|kB (8 kb) sériová pamäť EEPROM 24C08 s rozhraním I²C]]
[náhľad|Modul 16-bitového [Analógovo-digitálny prevodník|A/D prevodníka s obvodom ADS1115 s rozhraním I²C]]

**Inter-Integrated Circuit** alebo **I²C** je dvojvodičové obojsmerné synchrónne sériové periférne rozhranie (zbernica), primárne využívané v rámci vstavaných systémov pre komunikáciu na krátke vzdialenosti medzi riadiacimi mikrokontrolérmi a ostatnými integrovanými obvodmi resp. modulmi (EEPROM, A/D prevodníky, pamäťové karty, displeje, a pod.). Patentované bolo firmou Philips v roku 1981 a prvá verzia špecifikácie bola vydaná v roku 1982. 

Zbernica umožňuje, v závislosti od pripojených zariadení, komunikáciu prenosovými rýchlosťami od 100 kbps (standard mode) až po 5 Mbps (ultra-fast mode) a zariadenia sú adresované 7-bitovými (27 = 128 adries) prípadne 10-bitovými (210 = 1 024 adries) adresami.

De facto identické zbernice existujú aj pod skratkami **TWI** (z ; po slovensky: ** dvojvodičové rozhranie**) prípadne **TWSI** (z ; po slovensky: **dvojvodičové sériové rozhranie**
), ktoré používa spoločnosť Atmel a ďalší výrobcovia namiesto značky I²C, ktorá bola do roku 2014 chránená.

## Referencie

## Pozri aj
* SPI – konkurenčný štandard spoločnosti Motorola

## Iné projekty

## Externé odkazy
* UM10204 : I²C-bus specification and user manual : Rev. 6 na webe NXP Semiconductors
* Externí sériové sběrnice SPI a I²C – článok Pavla Tišňovského na serveri Root.cz (2008)

Kategória:Zbernice
Kategória:Vzniklo v 1982
Marcel Ondráš

**Marcel Ondráš** je slovenský futbalista hrajúci za MŠK Žilina od začiatku svojej kariéry, s výnimkou 1 roku, keď bol na hosťovaní v Lučenci (1.liga). Hráva ľavého obrancu, niekedy ľavého záložníka.

Kategória:Hráči MŠK Žilina
Maroš Ferenc

**Maroš Ferenc** (* 19. február 1981, Prešov) je slovenský futbalový brankár. Hrával za mládežnícke reprezentačné výbery Slovenska (U13 - U19). Prvú profesionálnu zmluvu podpísal s klubom FC Tatran Prešov, keď mal 17 rokov. Maroš Ferenc naposledy pôsobil v holandskom druholigovom klube FC Eindhoven. V roku 2011 sa opäť upísal futbalovému klubu z Prešova.

Kategória:Slovenskí futbalisti
Kategória:Narodenia v 1981
Kategória:Hráči 1. FC Tatran Prešov
Systémová logika

**Systémová logika** (**vnútorná logika [[systém|systémov]]**) je metodológia skúmania a riešenia systému, ako celku. Vychádza z predpokladu, že čím heterogénnejšie sú časti, tým ťažšie dokáže celok efektívne fungovať.

V oblasti produktívnych systémov ktorých súčasťou sú ľudia (firmy, podniky, spoločnosti, organizácie, spoločenstvá a pod.) sa využívajú pri aplikácii systémovej logiky štyri základné nástroje skúmania a riešenia:
* Systémová psychológia
* Systémová sociológia
* Systémová logistika
* Produktívna ekonomika

Kategória:Logika
Zoznam geovedných článkov/DZ

Tento index bol automaticky vygenerovaný podľa tejto kategorizácie. Obsahuje **1** článok. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## dze
Dzenzur

Kategória:Zoznamy geovedných článkov
Chuan-kung (Čchi)

**Chuan-kung** alebo **Chuan z Čchi** (, , pričom "kung" = vojvoda) bol vojvoda a najvýznamnejší panovník štátu Čchi () v Období jari a jesene. Vládol v rokoch 685 až 643 pred Kr. 
 
Podarilo sa mu ekonomicky posilniť Čchi, najmä v oblasti obchodu so soľou a rybami. Bol prvý z piatich hegemónov obdobia jari a jesene a vládol najdlhšie spomedzi nich. Roku 679 pred Kr. bol oficiálne vymenovaný za ochrancu čouského dvora. Keď na konci 60tych rokov šiesteho storočia pred Kr. zaútočili barbari Ti na čínske štáty, Chuan-kung presunul časť obyvateľstva, čím štáty zachránil a zastavil barbarov. Týmto svojim počinom si získal rešpekt u Konfucia.  Roku 656 pred Kr. podnikol mohutnú výpravu proti štátu Čchu, ktoré však neprinieslo väčší výsledok. Zomrel roku 643 pred Kr. a po jeho smrti štát Čchu upadal, dôvodom boli aj nástupnícke zmätky, keďže Čchi Chuan Kung mal veľa potomkov.

## Referencie


Kategória:Dejiny Číny
Kategória:Vládcovia Číny
Fosfát

**Fosfát** môže byť:
* chemicky, soľ kyseliny fosforečnej, pozri fosforečnan
* hnojivo na báze fosforečnanov, pozri fosfát (hnojivo)
* hornina tvorená v prevažnej miere minerálmi fosforečnanov, pozri fosforit
Tommy Thayer

**Tommy C. Thayer** (* 19. november 1960, Los Angeles) je sólový gitarista, ktorý sa stal známy po tom ako v roku 2002 na koncertoch skupiny Kiss v maske Spacemana nahradil Ace Frehleya.  

## Životopis
Potom, ako hral na gitaru v niekoľkých rockových skupinách, Thayer založil kapelu ktorá od konca roku 1981 vystupovala pod názvom *Black 'n Blue*. Spolu s St. Jamesom, ktorý s ním hrával na bicie vystupovali aj v kapele *Cold Gin*, ktorá napodobňovala skupinu Kiss. St. James vystupoval v maske Petra Crissa a Thayer bol v úlohe Ace Frehleya. Túto kapelu poznali aj členovia originálnej skupiny Kiss, ktorí si ju raz pozvali hrať na narodeninovú oslavu Paula Stanleya. Po tejto udalosti ponúkol Gene Simmons Thayerovi prácu asistenta. Thayer sa počas turné *Kiss Conventions* staral o servis kapely, niekedy im varil kávu, no maľoval aj dom Paula Stanleya, či dokonca čistil odkvapy na dome Gene Simmonsa.

V roku 2002 po odchode Ace Frehleya sa členovia skupiny rozhodli, že Thayer ho nahradí v identickej v maske a vystupovaní v úlohe „Spacemana“. Prvý koncert na ktorom so skupinou Kiss Thayer hral bol na Jamajke v marci roku 2002. Nasledujúci mesiac vystúpil v tejto istej maske počas osláv 50. výročia šou American Bandstand Dick Clark. Odvtedy Thayer hral s kapelou Kiss v programe * [[Kiss Symphony: Alive IV|Kiss Symphony]] show* v Melbourne (Austrália), na mini tour v Japonsku, na turné s kapelou Aerosmith, na *Rock The Nation World Tour*, a na niekoľkých ďalších akciách. Hral na sólovú gitaru aj na severoamerickom turné *Alive/35*, ktoré začalo 25. septembra 2009 v Cobo Centre v Detroite. Thayer spolupracoval na výrobe viacerých videí a CD skupiny Kiss vrátane DVD *Kiss Symphony: Alive IV*, druhého vydania DVD *KissOlogy* a nahrávky hlavnej témy soundtracku filmu *[[Detroit Rock City]]*.

V roku 2005 bol Thayer v meste Forest Grove, Oregon zvolený do dozornej rady Pacifickej University. 

## Diskografia

### S kapelou Black 'n Blue
* 1984: *[[Black 'n Blue (album)|Black 'n Blue]]* 
* 1985: *[[Without Love (album)|Without Love]]*
* 1986: *[[Nasty Nasty]]*
* 1988: *[[In Heat (album)|In Heat]]*
* 1998: *[[One Night Only: Live]]*
* 2001: *[[The Demos Remastered: Anthology 1]]*
* 2001: *[[Ultimate Collection (album)|Ultimate Collection]]*               
* 2002: *[[Live In Detroit – 1984]]*              
* 2005: *[[Collected (Black 'n Blue box set)|Collected]]* (box set)
* 2007: *[[Rarities (Black 'n Blue album)|Rarities]]*

### So skupinou Kiss
* 1998: *[[Psycho Circus]]*
* 2003: *[[Kiss Symphony: Alive IV]]*
* 2008: *[[Jigoku-Retsuden]]*
* 2009: *[[Sonic Boom (Kiss album)|Sonic Boom]]*
* 2012: Monster

## Referencie

Kategória:Rockoví gitaristi USA
Kategória:Členovia skupiny Kiss
Kategória:Osobnosti z Los Angeles
Masahiko Kimura

**Masahiko Kimura** (* 10. september 1917, Kumamoto, Japonské cisárstvo† 18. apríl 1993, Tokio, Japonsko) bol japonský džudista, ktorý je všeobecne považovaný za jedného z najväčších džudistov všetkých dôb.

## Referencie

Kategória:Japonskí džudisti
Kategória:Osobnosti z Kumamota
Anamur

right|thumb|Hrad Mamure

**Anamur** je mesto v južnom Turecku. Je taktiež najjužnejším bodom pevninského Turecka, ktorý susedí s Iránom. Hranice na juhu však v meste Anamur tvorí Stredozemné more. Je výnimočné svojou polohou, ktorá ako najteplejšiemu miestu v Turecku dovoľuje naplno rozvíjať pestovanie tropického ovocia a jeho vývoz. Anamur rekordérom vo vývoze a pestovaní jahôd, banánov a iných plodov tropického pásma. Nie je tu veľmi rozšírený turistický ruch, aj keď známe letovisko Alanya je vzdialené len 3 až 4 hodiny cesty na západ. Zahraniční turisti tu majú svoje obydlia a letné domy. Doprava je odkázaná na cestnú a lodnú.

## Anamurium
Staroveké mesto, ktoré leží vo svahu kopca je dnes historickou pamiatkou na rímsku kolonizáciu tejto oblasti, keď ešte nepatrila Turecku. Tvorí ho viacero starovekých budov a komplex pozostávajúci z kúpeľov, divadla, a malej promenády vedúcej k moru, vyzdobenej mozaikami. Množstvo z nich je ponechaných napospas času.

## Mamure
Stredoveká križiacka pevnosť poskytuje pohľad na stavbu takýchto budov a ich výzor. Zachovalá, len na malých miestach poškodená hradba plnila účel ochrannej stavby, pozoruhodné sú najmä hrubé múry s prechodmi, schodišťami, chodbami a dodnes stojacimi vežami. Súčasťou Mamure je aj mešita, ktorú tu postavili arabskí dobyvatelia ešte v 12. storočí.

## Externé odkazy
* Cestopis z Anamuru

## Zdroj
* Pevnosť Mamure
* Mesto Anamurium

Kategória:Mestá v Turecku
Zoltán Jakuš

Generálmajor  Ing. **Zoltán Jakuš**  (* 29. október, 1922, Sušany – † 11. jún 2005, Prešov) bol slovenský generál. V roku 1973 v Česko-slovenskej ľudovej armáde zastával funkciu náčelník inšpekcie ministra národnej obrany. 

## Život
V rokoch 1935 až 1939 navštevoval v Rimavskej Sobote gymnázium, ktoré pre vojnu ukončil až v roku 1944. Potom krátko pôsobil ako učiteľ. V roku 1945 sa prihlásil v Poprade do česko-slovenskej armády. Tu absolvoval Školu dôstojníkov v zálohe a potom bol premiestnený do Košíc a neskoršie do Galanty. Zúčastnil sa vojenských akcií proti benderovcom. Následne odišiel do civilu.

V roku 1951 bol v rámci tzv. straníckeho náboru povolaný za dôstojníka z povolania do Malaciek. Absolvoval Vyššiu školu dôstojníkov pechoty v Bruntáli. Po jej absolvovaní prevzal v roku 1956 velenie pluku. Ďalšie vzdelanie získal v kurzoch na Vojenskej akadémii K. Gottwalda v Prahe a na Vojenskej akadémii A. Zápotockého v Brne. Potom bol premiestnený do Košíc, kde v roku 1967 prevzal funkciu zástupcu veliteľa 18. motostreleckej divízie. Divízia bola po premiestnení veliteľstva do Prešova premenovaná na 14. tankovú divíziu, ktorej veliteľom sa stal v roku 1967. Počas výkonu tejto funkcie bol prezidentom ČSSR 1. mája 1971 vymenovaný do prvej generálskej hodnosti generálmajor.

V roku 1972 bol premiestnený na výkon funkcie v Generálnom štábe Česko-slovenskej ľudovej armády v Prahe. Vojenskú kariéru ukončil 31. decembra 1983.

Ovládal maďarský jazyk. Zomrel 11. júna 2005 v Prešove.

## Miesta vojenského pôsobenia
* Slovensko: Poprad, Košice,  Galanta, Malacky,    Prešov
* Česko: Bruntál, Praha,  Prachatice, Brno

## Ocenenia
Za službu vlasti, Za zásluhy o obranu, Rad červenej hviezdy  a ďalšie.

## Externé odkazy
* Fotografia 

## Zdroj
* Štaigl, J. a kolektív: Generáli - slovenská vojenská generalita  1918 – 2009, Magnet Press, Slovakia 2009, str. 77 a 78.

Kategória:Slovenskí generáli
Kategória:Česko-slovenskí generáli
Kategória:Osobnosti zo Sušian
Kategória:Príslušníci Československej ľudovej armády
Amfiteáter (obytný komplex)

thumb|Rezidenčný komplex

**Amfiteáter** je rezidenčný komplex v Žiline, v štvrti Bôrik. Komplex navrhol architekt Amir Mann. 

Tvoria ho dve 8-poschodové a jedna 25-podlažná budova, ktorá je najvyššou budovou v meste a je jednou z najvyšších obytných budov na Slovensku s výškou 77,8 metra. 
Najvyššia obytná budova na Slovensku je Eurovea Tower.

Komplex dostal svoje meno po bývalom letnom kine s rovnomenným názvom, ktoré sa nachádzalo na rovnakom mieste. Jeho súčasťou je 198 bytov od 2-izbových až po 5-izbové mezonety (obytné plochy od 53 do 224 m²). Celý objekt je strážený, vrátane podzemného parkoviska a je vybavený viacerými službami pre obvyvateľov.

Výstavba komplexu vyvolala protesty miestnych obyvateľov, najmä pre jej mohutnosť v porovnaní s okolitou nízkou, rodinnou zástavbou. Zaujímavosťou budovy je, že na hranách má osvetľovacie diódy, ktoré večer svietia a vytvárajú svetelný rám budovy.

Táto stavba bola dokončená v roku 2010, ale neprebehla ešte kolaudácia.

## Referencie


## Externé odkazy
* Fotografie zo stavby Amfiteatra

Kategória:Stavby v Žiline
Kategória:Architektúra z 2010
Kategória:Výškové budovy na Slovensku
Čchi

**Čchi** môže byť:
*čínsky pojem, najmä pojem čínskej filozofie, pozri čchi (všeobecný pojem)
*čínske priezvisko:
**po čínsky 亓, pozri Čchi (priezvisko,亓)
**po čínsky 奇, pozri Čchi (priezvisko,奇)
*historický štát v Číne:
**významný štát v Číne v rokoch 1046 pred Kr. až 221 pred Kr., pozri Čchi (veľký štát)
**bezvýznamný štát v Číne medzi 16. storočím pred Kr. a 5. stor. pred Kr., pozri Čchi (štát v Che-nane)
**malý štát v Číne v rokoch 907 – 924 po Kr., pozri Čchi (štát v 10. stor.)
*v poradí druhý vládca dynastie Sia, pozri Čchi (vládca, Čína)
*historická dynastia v Číne:
**jedna z južných čínskych dynastií (479 – 502 po Kr.), pozri Južná Čchi
**jedna zo severných čínskych dynastií (550 – 577 po Kr.), pozri Severná Čchi
*typ administratívnej jednotky vo Vnútornom Mongolsku, pozri čchi (Vnútorné Mongolsko)
*názov administratívnej jednotky v Číne:
**v meste Che-pi, pozri Čchi (Che-pi)
**v meste Kchaj-pej, pozri Čchi (Kchaj-pej)
**v meste Ťin-čung, pozri Čchi (Ťin-čung)
*pohorie v Číne, pozri Čchi-šan
*rieka v Číne, pozri Čchi-šuej
Europalace

thumb|Europalace
[thumb|Europalace vľavo a [The Cube]]

**Europalace** je polyfunkčná budova, tiež komerčne ponúkajúca rezidentné bytové bývanie. V dobe dokončenia šlo o druhú najvyššiu budovu v Žiline. Nachádza sa na sídlisku Vlčince, na ulici Vysokoškolákov, z opačnej strany je Obchodná ulica.

V dolnej časti budovy sú obchodné priestory, v ktorých dnes sídli Klientské centrum Ministerstva vnútra SR. Veža je využívaná ako obytný súbor. Budova poskytne 128 bytov vyššieho štandardu luxusných bytov 3 podlažia podzemných parkovacích miest . Časť parkovania slúži štátnemu klientskému centru.

## Konštrukcia
Stavbu realizovala developerská spoločnosť SSIM na základe projektu architekta Michala Diviša. Budova sa skladá z troch blokov, blok A (veža), blok B a polyfunkčný blok C. 

Statické zaistenie prečnievajúcej architektúry stavby na jej priečelí zabezpečujú konštrukčné stĺpy. 

Konštrukčný systém budovy je doskový, má 22 poschodí a výšku 72 metrov. 

Výkopové práce na budove začali v marci 2007 a mala byť pôvodne dokončená už v roku 2009, následný rok 2010 bola skolaudovaná.

## Kritika
Vežiak Europalace na Vlčincoch je porovnávaný s vežiakom Amfiteáter na Bôriku. Niektorí tvrdia, že jej 22 poschodí je menej výrazných na sídlisku so socialistickou bytovou zástavbou, typicky bytovými domami s 11 poschodiami. Druhý vežiak čnie medzi domovou zástavbou oveľa výraznejšie.

Otáznou bola ak dostavba Europalace II. Táto časť mala obsahovať iba komerčné priestory bez bytov, teda prístavba obchodného centra k existujúcej budove.

Niektorí rovnako upozořnujú na nepredajnosť bytových jednotiek a len čnejúci vežiak tmavých neobsadených poschodí.

## Referencie

## Externé odkazy
* Fotografie z priebehu výstavby

Kategória:Stavby v Žiline
Kategória:Obytné súbory na Slovensku
Kategória:Výškové budovy na Slovensku
Europa Business Center

**Europa Business Center** je najvyššia budova v Banskej Bystrici. Má 22 nadzemných podlaží a výšku 87 metrov. Budova má rozlohu . Výstavba prebiehala v období júl 2006 až máj 2008. Europa Business Centre so spojeným Europa Shopping Center vyhrali v roku 2009 súťaž Stavba roka. Mária Brichtová, prezidentka Združenia pre rozvoj slovenskej architektúry a stavebníctva - ABF Slovakia o stavbe povedala: "Vyhralo skutočne nádherné dielo. Konštrukčne odvážne, citlivo riešené, decentne farebné. Krásna a moderná dominanta mesta na Hrone." Na jeseň 2012 bola budova predaná nemenovanej, ale údajne slovenskej spoločnosti.

V máji 2016 bola najväčším nájomcom telekomunikačná spoločnosť O2.

## Galéria

Súbor:Construction of Europa Business Center - panoramio.jpg|EBC vo výstavbe v októbri 2007
Súbor:Europa Shoping Center.JPG|thumb|Vo výstavbe v decembri 2007
Súbor:Europa Shopping Center - panoramio (1).jpg|Nočný pohľad v júni 2012


## Referencie

Kategória:Stavby v Banskej Bystrici
Kategória:Architektúra z 2008
Kategória:Fončorda
Kategória:Výškové budovy na Slovensku
Alexandr Alexandrovič Karelin

**Alexandr Alexandrovič Karelin** (; * 19. september 1967, Novosibirsk, RSFSR, dnes Rusko) je bývalý sovietsky a neskôr ruský zápasník v gréckorímskom štýle.

Je trojnásobný zlatý medailista z olympijských hier (1988, 1992 a 1996), strieborný medailista z olympijských hier 2000, deväťnásobný majster sveta (1989 — 1991, 1993 — 1995, 1997 — 1999), dvanásťnásobný majster Európy (1987 — 1991, 1993 — 1996, 1998 — 2000) a trinásťnásobný majster Sovietskeho zväzu, SNŠ a Ruska (1988 — 2000). Je považovaný za najlepšieho zápasníka v gréckorímskom štýle všetkých čias.

Je nositeľom najvyššieho ruského štátneho vyznamenania „Hrdina Ruskej federácie“.

## Referencie

Kategória:Sovietski zápasníci
Kategória:Ruskí zápasníci
Kategória:Sovietski olympijskí víťazi
Kategória:Ruskí olympijskí víťazi
Kategória:Ruskí strieborní olympijskí medailisti
Kategória:Osobnosti z Novosibirska
Kategória:Zápasníci na Letných olympijských hrách 1988
Kategória:Zápasníci na Letných olympijských hrách 1992
Kategória:Zápasníci na Letných olympijských hrách 1996
Kategória:Nositelia Radu svätého Sávu
Eaglais Fheichein

náhľad|Ecclefechan
náhľad|Rodisko Thomasa Carlylea
**Eaglais Fheichein** (škótska gaelčina: *Eaglais Fheichein*; anglicky: *Ecclefechan*) je malá dedina v správnej oblasti Dumfries and Galloway.

Eaglais Fheichein je rodiskom slávneho škótskeho filozofa  a historika Thomasa Carlylea. Thomas Carlyle zomrel v Londýne, ale bol pochovaný vo svojej rodnej dedine.

Podľa sčítania obyvateľov v roku 2001 dedina má 746 obyvateľov. Leží na rieke Mein Water, ktorá ústi do rieky Annan.

## Iné projekty

## Externé odkazy
* Canmore, der Datenbank von Historic Environment Scotland 

Kategória:Geografia Škótska
Kategória:Dumfries a Galloway
Bôrik (Žilina)

**Bôrik** je mestská časť Žiliny. V súčasnosti má mestská časť 3 519 obyvateľov (stav k 30.6.2023).

Mestská časť Bôrik je zložená predovšetkým z rodinných domov, radovej výstavby a nachádza sa tu veľký mestský park. Dominantou Bôrika je výšková budova Amfiteáter. Mestskou časťou preteká potok Všivák. Táto mestská časť sa nachádza medzi mestským časťami Vlčince a Hliny.

## Vznik názvu mestskej časti Bôrik
Názov mestskej časti je odvodený od názvu kopca Bôrik, na ktorom mestská časť vznikla.

## Referencie

## Iné projekty

Kategória:Mestské časti Žiliny
Vladimír Mitro

JUDr. **Vladimír Mitro** je bývalý riaditeľ Slovenskej informačnej služby v rokoch 1993 – 1995 a 1998 – 2003. V súčasnosti pôsobí ako advokát.

## Život
Strednú školu vo Vranove nad Topľou navštevoval v rokoch 1965 až 1968. Následne absolvoval vojenskú prezenčnú službu. V rokoch 1971-1976 študoval na Právnickej fakulte Univerzity P.J. Šafárika v Košiciach. Potom pracoval ako policajný vyšetrovateľ. Od roku 1987 pracoval ako konzultant, neskôr ako riaditeľ kancelárie ministra vnútra, riaditeľ Sekcie vyšetrovania a neskôr i vedúci úradu Ministerstva vnútra. V roku 1993 bol menovaný do funkcie riaditeľa novovznikajúcej SIS. V roku 1995 z funkcie odstúpil pre politický tlak zo strany Vladimíra Mečiara, ktorý od neho požadoval sledovanie nepohodlných novinárov. Jeho nástupcom sa stal Ivan Lexa, pod ktorého vedením bola bezpečnostná služba zapletená do viacerých podozrivých akcií a káuz. V roku 1998 bol opäť menovaný do funkcie riaditeľa SIS, kde sa významnou mierou podieľal na výmene riadiacich kádrov. Mitro odstúpil z funkcie v roku 2003 po viacerých obvineniach zo zlyhania ako aj z nelegálneho odpočúvania. Následne pôsobil ako súkromný podnikateľ.

## Referencie

Kategória:Žijúci ľudia
Kategória:Slovenskí policajti
Kategória:Riaditelia Slovenskej informačnej služby
Godspeed on the Devil’s Thunder

**Godspeed On The Devil's Thunder** (Šťastnú cestu na diablovom hrome) je deviaty štúdiový album od anglickej, goth-black metalovej kapely Cradle of Filth. Vydaný bol 27.10.2008 cez Roadrunner Records. 

Koncepčný album je založený na celoživotnom príbehu Gillesa de Raisa, francúzskeho šľachtica, vojaka a jedného času aj spolubojovníka Johanky z Arku, ale aj masového vraha, sexuálneho devianta a satanistu.

Album sa umiestnil na 48. priečke v rebríčku Billboard Top 200 Chart.

## Nahrávanie a produkcia
Album bol produkovaný gitaristom z kapely Sabbat, Andym Sneapom, ktorý tiež pracoval na mixovaní predošlého albumu *[[Thornography]]*.

Prvú oficiálnu správu o albume oznámil gitarista Paul Allender: „Máme nahraté štyri nové skladby, ktoré sú oveľa rýchlejšie ako na Thornography.“ Vokalista opísal album ako najextrémnejší, najdramatickejší a najviac poburujúci album ich kariéry. 

## Propagácia
Pieseň „Tragic Kingdom“ bola dostupná na voľné stiahnutie cez Roadrunner Records uz 27. augusta 2008. Pieseň „Honey And Sulphur“ bol prvý singel k tomuto albumu a dal sa kúpiť cez iTunes Store. Video k tejto skladbe bolo nahrávané v Chislehurstských jaskyniach v Kente. 

## Zoznam skladieb
* Texty - Dani Filth
* Hudba - Cradle of Filth

# „In Grandeur And Frankincense Devilment Stirs“ - 2:27
# „Shat Out Of Hell“ - 5:03
# „The Death Of Love“ - 7:13
# „The 13th Caesar“ - 5:35
# „Tiffauges“ - 2:14
# „Tragic Kingdom“ - 5:59
# „Sweetest Maleficia“ - 5:59
# „Honey And Sulphur“ - 5:37
# „Midnight Shadows Crawl To Darken Counsel With Life“ - 8:58
# „Darkness Incarnate“ - 8:55
# „Ten Leagues Beneath Contempt“ - 4:58
# „Godspeed On The Devil's Thunder“ - 5:36
# „Corpseflower“ - 2:41

;Bonusové skladby na limitovanej edícii:

# „Balsamic And Anathema“ - 6:05
# „A Thousand Hands On The Maid Of Ruin“ - 8:04
# „Into The Crypt Of Rays“ - 4:10
# „Devil To The Metal“ - 6:17
# „Courting Baphomet“ - 5:17
# „The Love Of Death (Remix)“ - 5:13
# „The Death Of Love (Demo)“ - 7:16
# „The 13th Caesar (Demo)“ - 5:27
# „Dirge Inferno (Live)“ - 6:45
# „Dusk And Her Embrace (Live)“ - 5:46

## Zostava
*Dani Filth - vokály
*Paul Allender - gitara
*Mark Newby-Robson - klávesy
*Dave Pybus - basgitara
*Martin Škaroupka - bicie

Kategória:Albumy Cradle of Filth
Kategória:Hudobné albumy z 2008
Anály jarí a jesení

**Anály jarí a jesení** (iné názvy: **[[Čchun-čchiou]]**, **Jarné a jesenné anály**, **Letopisy jarí a jesení**, **Letopisy jari a jesene**, **Jarné a jesenné letopisy**, **Kronika od jari do jesene**, **Kronika jarí a jesení**, **Kronika jari a jesene**, **Jar a jeseň**, **Jari a jesene**, **Od jari do jesene**; ,  - doslova: „letopisy“ alebo viac doslova „jar-jeseň“) je jedna z piatich klasických kníh čínskej literatúry, ktorých autorstvo sa pripisuje Konfuciovi. 

Čínske slová čchun-čchiou znamenajú doslova jar-jeseň a v starovekej čínštine boli metonymiou pre roky, názov knihy sa preto prekladá ako anály alebo letopisy. Dielo obsahuje stručné zápisy o vybraných udalostiach z rokov 722481 pred Kr., t. j. z obdobia vlády dvanástich kniežat štátu Lu, v ktorom anály vznikli. Z diela Meng-c’a a Mo Tiho je známe, že podobné anály sa viedli aj v iných čínskych štátoch, tie sa však nedochovali. Časový rámec záznamov sa niekedy používa ako datovanie obdobia jari a jesene, ktorému prepožičal svoje meno.

Hoci sa autorstvo tradične pripisuje Konfuciovi, pravdepodobné je, že boli spísané viacerými kronikármi zo štátu Lu. Jednotlivé zápisy sú stručné, neosobné a stereotypné. Témy sa obmedzujú na udalosti dôležité pre štát, ako smrť vládcov, nástup na trón, vojny, živelné pohromy alebo stretnutia vládcov. Moderné rozbory astronomických udalostí ukazujú, že zápisy sú pomerne presné.

Feng Jou-lan: „Tradične sa predpokladalo, že Konfucius zostavil Anály jarí a jesení, aby uviedol svoju snahu o nápravu mien do skutočného použitia.“

## Komentáre
Keďže je text diela veľmi stručný, boli k nemu pridané viaceré komentáre. Komentáre k Análom tvoria veľkú časť konfuciánskej mravoučnej tradície. Kniha Chanov vymenúva päť komentárov:
* Cou-š´ čuan
* Ťia-š´ čuan
* Kung-jang čuan
* Ku-liang čuan
* Cuo Čuan

Z týchto piatich komentárov sa zachovali len posledné tri. Komentáre Kung-jang čuan a Ku-liang čuan sú tradične spájané s Konfuciovým žiakom C´-siaom. Najobšírnejším komentárom je Cuo Čuan, ktorého autorom je Cuo Čiou-ming.

## Referencie

## Ďalšia literatúra
* 

## Iné projekty

## Externé odkazy
* celý text Análov v čínštine

## Zdroj
*

Kategória:Čínske knihy
Kategória:Literatúra v čínskom jazyku
Kategória:Konfucianizmus
Kategória:Kroniky
Kategória:Letopisy
Holiday Inn (Žilina)

náhľad|Budova hotelu

**Holiday Inn** je hotel postavený v Žiline v roku 2007. Patrí do siete hotelov Holiday Inn. Jeho výška je 47 metrov. 

Hotel je umiestnený neďaleko historického centra mesta Žilina, v pešej dostupnosti od železničnej a autobusovej stanice. V bezprostrednej blízkosti hotela je zimný a aj futbalový štadión. Hotel Holiday Inn má veľkú kongresovú sálu a luxusne vybavené apartmány. Na najvyššom podlaží hotela je menší bazén služiaci hosťom hotela. 

Kategória:Stavby v Žiline
Kategória:Hotely na Slovensku
Kategória:Architektúra z 2007
The Cube

[náhľad|[Europalace a The Cube vpravo]]
**The Cube** je obytná budova v Žiline, na sídlisku Vlčince. Stojí v tesnej blízkosti výškovej stavby Europalace. The Cube sa začala stavať vo februári 2007 a bola dokončená v januári 2010. 

The Cube má 13 podlaží a jej výška je 39 metrov. V minulosti sa byty v The Cube se iba prenajímali, neskôr však bolo možné ich odkúpiť. Nájomníkom a majiteľom bytov slúži podzemné a nadzemné parkovisko parkovisko. 

V prízemnej časti budovy je kaderníctvo a menšie obchodné stánky. 

Kategória:Stavby v Žiline
Ministerstvo pre správu a privatizáciu národného majetku Slovenskej republiky

**Ministerstvo pre správu a privatizáciu národného majetku Slovenskej republiky** bolo ústredným orgánom štátnej správy pre odštátnenie, privatizáciu a správu národného majetku, vrátane správy všetkých druhov fondov vytváraných zdrojmi z odštátnenia a privatizácie.

Ministerstvo pôsobilo v rokoch 1990 až 2003 a bolo zriadené na základe zákona 347/1990 Z.z. 

Zákonom 139/2003 Z.z. bolo zrušené. Jeho pôsobnosť prešla na Ministerstvo hospodárstva Slovenskej republiky.

## Ministri

Posledným ministrom v úrade bol Robert Nemcsics od 15. októbra 2002.
 
## Referencie


Kategória:Zrušené ministerstvá Slovenskej republiky
New York Public Library

thumb|New York Public Library hlavná budova počas neskorej fázy konštrukcie v roku 1908. Levie sochy pri vstupe zatiaľ nie sú inštalované.
thumb|Vstup do Public Catalog Room
thumb|Oddelenie máp

**New York Public Library** (skratka **NYPL**, slov. Newyorská verejná knižnica) je jednou z popredných verejných knižníc na svete a je taktiež jednou z najvýznamnejších výskumných knižníc Spojených štátov. Skladá sa z veľkého obehu verejného knižničného systému v kombinácii s veľmi veľkým ne-požičnym systémom vedeckej knižnice. Je zároveň jedným z najväčších verejných knižničných systémov v Spojených štátoch a jeden z najväčších vedeckých knižničných systémov na svete. Je to súkromne spravovaná, nezisková spoločnosť s verejnou misiou, prevádzkovaná zo súkromných a verejných financií. Historik David McCullough opísal New York Public Library ako jednu z piatich najvýznamnejších knižníc v Spojených štátoch, ostatnými sú Library of Congress, Boston Public Library, a univerzitné knižnice v Harvarde a Yale. 

## Panoráma
thumb|center|500px|Panoramatický pohľad na hlavnú čitáreň, smerom na juh.

## Referencie


## Iné projekty

## Externé odkazy
* The New York Public Library 

## Zdroj

Kategória:Knižnice v USA
Kategória:Stavby v New Yorku
Kategória:National Register of Historic Places
Zoznam ministrov pre správu a privatizáciu národného majetku Slovenskej republiky

Toto je zoznam ministrov zo zrušeného Ministerstva pre správu a privatizáciu národného majetku Slovenskej republiky 

## Referencie


## Pozri aj
* Zoznam ministrov hospodárstva Slovenskej republiky


Správy a privatizácie národného majetku
Zoznam ministrov kontroly Slovenskej republiky

Toto je zoznam ministrov zo zrušeného Ministerstva kontroly Slovenskej republiky. Do 6.9.1990 ako predsedovia Výboru ľudovej kontroly SR:

Kontroly
Motorový rušeň 751

**Motorový rušeň radu 751** (podľa starého značenia ČSD **T 478.1**) je skriňový štvornápravový dieselelektrický rušeň s usporiadaním pojazdu Bo´ Bo´ a elektrickým prenosom výkonu. Rušne vyrábala spoločnosť ČKD v rokoch 1964–1971.

## História
V polovici šesťdesiatych rokov dvadsiateho storočia bolo potrebné vyvinúť rušeň, ktorý by nahradil parné rušne pri vozbe osobných vlakov a ľahkých nákladných vlakov na neelektrifikovaných tratiach. Pri zadávaní projektu ešte nebolo rozhodnuté, či sa má použiť elektrický alebo hydraulický prenos výkonu. Preto bolo rozhodnuté o výrobe dvoch variant nových rušňov: *T 478.1* s elektrickým prenosom výkonu a *T 478.2* s hydraulickým prenosom výkonu . Dva prototypy boli vyrobené v roku 1964 a do skúšobnej prevádzky nastúpili v roku 1965. Elektrický prenos výkonu sa osvedčil, a preto bol vývoj rušňov s hydraulickým prenosom výkonu zastavený. 

Overovacia séria piatich kusov bola vyrobená v roku 1966 a výroba prvej série prebehla v roku 1967. Nasledovala druhá séria, vyrábaná v rokoch 1968 – 1969: 78 rušňov s parným generátorom a 52 bez parného generátoru, ktoré boli označené ako *T 478.2*. Posledná, tretia séria bola vyrobená v rokoch 1970 – 1971: 60 rušňov s parným generátorom a 30 bez neho. 

Celkovo bolo vyrobených 230 rušňov radu T 478.1 a 82 rušňov radu T 478.2 .

## Vlastnosti
Maximálna rýchlosť je 100 km/h, trvalý výkon je 1102 kW. Dĺžka cez nárazníky je 16500 mm, výška 4103 mm a šírka 2940 mm .

## Rekonštrukcie
thumb|Rušeň 749.240
thumb|Rušeň T478 Muzeum ČD Lužná u Rakovníka
Najvýznamnejšou rekonštrukciou bola rekonštrukcia na rad 749 (týkala sa výhradne rušňov Českých dráh). Rekonštrukcia spočívala vo vyradení parného generátoru a dosadení alternátoru na elektrické vykurovanie súprav. Celkovo bolo v rokoch 1994 – 1995 rekonštruovaných 34 rušňov radu 751 a 26 rušňov radu 752. Ostatné rušne radu 752 boli preznačené na rad *751.3*.

## Referencie

## Iné projekty

## Externé odkazy
* Rušeň 751 (T 478.1) - Popis a technické parametre
* Atlas lokomotiv - Lokomotiní řady 751 (T 478.1), 749 (cs)]
* Stránky Spolku Přátel Zamračených zasvěcené strojům řady 749 a 751 

Kategória:Rušne ČKD
Aukro

**Aukro** je online trhovisko, ktoré umožňuje nákup a predaj tovaru alebo služieb formou aukcie aj za pevnú cenu.

Svoju činnosť zahájilo v roku 2003 v Česku a neskôr v roku 2007 na Slovensku. Po dvoch rokoch prevádzky počet registrovaných užívateľov na Slovensku prekročil hranicu 100 tisíc. Aukro bolo v tom čase súčasťou poľskej skupiny Allegro Group. V roku 2013 skupina Allegro Group ukončila prevádzku slovenskej verzie Aukra a používatelia boli presmerovaní na české Aukro. V roku 2019 sa majoritným vlastníkom Aukra stala investičná skupina Pale Fire Capital. V roku 2023 bola obnovená prevádzka slovenskej verzie portálu Aukro. V súčasnosti Aukro pôsobí na prepojenom česko-slovenskom trhu s integráciou doručovacieho systému Packeta.

## Referencie

## Externé odkazy
* Oficiálna stránka

Kategória:Internetové podniky
Petr Rezek

**Petr Rezek** (* 26. december 1942, Praha) je český spevák, gitarista, hudobný skladateľ, textár, moderátor, hudobný redaktor, je tiež autorom dvoch rozhlasových hier.

## Najznámejšie piesne
* „Nejkrásnější déšť“
* „Modrá zem“
* „S písní lesů, vod a strání“
* „Duhová víla“ (duet s Hanou Zagorovou)
* „Ta pusa je tvá“ (duet s Hanou Zagorovou)
* „Přátelství“ (autor textu i hudby Pavel Žák)

## Diskografia
### LP albumy
* *Tulák po hvězdách*
* *Podél cest*
* *Obyčejnej kluk*
* *Modrá zem*
### CD  albumy
* *Prší krásně*
* *Kdysi dávno jsem chtěl lítat*
* *Modrá zem* (reedícia LP)

## Zdroj

Kategória:Českí popoví speváci
Kategória:Českí popoví gitaristi
Kategória:Českí skladatelia modernej hudby
Kategória:Českí textári piesní
Kategória:Českí rozhlasoví scenáristi
Kategória:Českí rozhlasoví moderátori
Kategória:Osobnosti z Prahy
Bitka o Lypovec

**Bitka o Lypovec** bolo ozbrojené stretnutie medzi jednotkami slovenskej Rýchlej brigády a vojskami sovietskej Červenej armády, ktorá sa konala 22. júla 1941. Išlo o prvú väčšiu bitku medzi slovenskými a sovietskym vojskami od vyhlásenia vojny proti Sovietskemu zväzu. Sovietsku obranu pri prechodoch na rieke San tvorilo jednotky 10. opevneného priestoru sovietskej 12. armády. Rýchlej brigáde sa s počtom necelých 5 000 vojakov, 43 tankov a 123 diel podarilo obsadiť Lypovec, ale vinou veliteľa brigády plukovníka Rudolfa Pilfouska pri ďalšom postupe brigáda narazila na 15-tisícovú streleckú divíziu Červenej armády. Keďže slovenským tankom došlo palivo, vojaci museli viesť neúmerne ťažké boje a od zničenia ich zachránilo iba delostrelectvo, ktorému sa podarilo zdecimovať Sovietov natoľko, aby slovenskí vojaci stihli ustúpiť.

## Referencie

## Literatúra
* MIČIANIK, P.: *Slovenská armáda v ťažení proti Sovietskemu zväzu I. (1941-1944). V operácii Barbarossa.* Banská Bystrica 2007.

Kategória:Bitky druhej svetovej vojny
Kategória:Operácia Barbarossa
Kategória:Bitky na Ukrajine
Kategória:Bitky Sovietskeho zväzu počas druhej svetovej vojny
Kategória:Bitky v 1941
Kategória:Bitky Slovenskej republiky 1939 - 1945
Brandon Barnes

**Brandon Barnes** (* 10. október 1978, Denver, Colorado, USA) je americký hudobník a producent z Denveru, Colorado. Známy je najmä ako spolu-skladateľ pre hardcore/punkrock-ovú kapelu Rise Against. Brandon Barnes aktuálne žije so svojou ženou a dvomi detmi v štáte Colorado, USA.

## Biografia

Brandon Barns študoval hudbu a hral na bicie v hudobnom progame na Univerzite v Colorade. Chcel viesť svoj život cestou hudobnej kariéry. Tým, že počúval svojich obľúbených bubeníkov ako boli Elvin Jones, Tony Williams, Terry Bozzio, Peter Erskin, Dave Lombardo, Brandon, si vyvinul svoj vlastný štýl bubnovania, ktorý používal v rôznych kapelách.
K Rise Against sa pripojil v roku 2000 po rozpade kapely "Pinhead Circus" a v roku 2001 sa zúčastnil na nahrávke a turné albumu The Unraveling. Odvtedy je stálym bubeníkom kapely nahral bicie pre všetkých 5 štúdiových albumov.

## Práca pre PETA
Je vegetarián a advokát práv zvierat. Aktívne prezentuje PETA s kapelou. 

## Výbava
Brandon používa Tama Starclassic Maple (niekedy Bubinga) v odtieni matnej čiernej s chrómovaným príslušenstvom. Používa Sabian AA cimbaly. Taktiež používa paličky Promark a Evans (niekedy Remo Pinstripes).

## Diskografia
### Pinhead Circus
* *Everything Else Is Just a Far Gone Conclusion* (1999)

### Rise Against
* *[[The Unraveling]]* (2001)
* *[[Revolutions per Minute]]* (2003)
* *[[Siren Song of the Counter Culture]]* (2004)
* *[[The Sufferer & the Witness]]* (2006)
* *[[Appeal to Reason]]* (2008)

## Referencie

Kategória:Rockoví bubeníci USA
Kategória:Heavymetaloví bubeníci USA
Kategória:Rise Against
Kategória:Osobnosti z Denveru
Letisko Zadar

**Letisko Zadar** (), (IATA: **ZAD**, ICAO: **LDZD**) je jedno z deviatich letísk v Chorvátsku.

Letisko bolo otvorené v roku 1968. Nachádza sa neďaleko dediny Zemunik Donji 7 km východne od Zadaru a je položené v nadmorskej výške 88 m.

Počas vojny v Chorvátsku, bolo úplne zničené. Obnovené letisko je vo vlastníctve Chorvátskej republiky s podielom 55%, Zadarskej župy s podielom 20%, mesta Zadar s podielom 20% a obce Zemunik Donji s podielom 5%.

## Aerolínie a destinácie
### Pravidelné linky
Pravidelné linky na leto sezónu 2023:

## Zdroj

Kategória:Letiská v Chorvátsku
Lê Ðức Thọ

**Lê Ðức Thọ** (* 14. október 1911, Phan Đình Khải, Vietnam - † 13. október 1990) bol vietnamský revolucionár, generál, diplomat a politik. Bol ocenený Nobelovou cenou za mier spolu s Henrym Kissingerom v roku 1973, cenu však odmietol.

## Životopis
Narodil sa v Phan Đình Khải, vo vietnamskej provincii Nam Ha.

V roku 1930 pomáhal so zakladaním Indočínskej komunistickej strany. Francúzske koloniálne autority ho väznili v rokoch 1930 až 1936 a znova v rokoch 1939 - 1944. Po prepustení v roku 1945 pomáhal viesť vietnamské oslobodenecké ľavicové hnutie Viet Minh proti francúzskej nadvláde, kým nebola podpísaná Ženevská konferencia (1954). Potom sa pridal do politbyra Lao Dong Vietnamskej robotníckej strany (od roku 1955 Komunistická strana Vietnamu).

### Americká intervencia
Lê viedol Vietkong do boja proti juhovietnamskej vláde. Začiatkom 60. rokov sa do Vietnamskej vojny aktívne zapojili aj Spojené štáty. Niekoľko kôl Parížskych mierových rokovaní (verejných aj tajných) sa uskutočnilo medzi rokmi 1969 a 1973. Zatiaľ čo Xuan Thuy viedol oficiálnu skupinu vyjednávačov zastupujúcu Demokratickú republiku Vietnam na rokovaniach v Paríži, Lê a Henry Kissinger (v tom čase poradca USA v otázkach národnej bezpečnosti) sa od februára 1973 angažovali v tajných rokovaniach, ktoré napokon viedli k ukončeniu bojov v podobe Parížskej mierovej zmluvy z dňa 23. januára 1973. Základné dohody v zmluve boli: prepustenie vojnových zajatcov do 80 dní; dodržiavanie prímeria bude kontrolované Medzinárodnou kontrolnou komisiou (ICC); slobodné a demokratické voľby v Južnom Vietname; pomoc USA Južnému Vietnamu bude pokračovať; severovietnamské jednotky môžu zostať v Južnom Vietname.

Zatiaľ čo 23. január je všeobecne uznávaný ako dátum prijatia Mierovej zmluvy, rokovania pokračovali, pretože sa stále objavovali občasné boje v niektorých regiónoch. Hoci americké pozemné jednotky boli z Južného Vietnamu stiahnuté, bombardovanie pokračovalo, pričom obe strany sa navzájom obviňovali z rozpútavania bojov. Preto sa Thọ a Kissinger stretli v máji a júni 1973 v Paríži, aby znova zaviedli do praxe dodržiavanie mierových dohôd. 13. júna 1973 podpísali USA a Demokratická republika Vietnam (Severný Vietnam) spoločné vyhlásenie, v ktorom sa zaviazali, že sa budú vzájomne podporovať v plnení Parížskej zmluvy.

### Nobelova cena za mier
Lê a Henry Kissinger boli spoločne ocenení Nobelovou cenou v roku 1973 za ich úsilie v rokovaniach, ktoré predchádzali podpísaniu Parížskej mierovej zmluvy.Avšak Lê odmietol cenu prijať. Odôvodnil to tým, že v jeho krajine stále nie je mier.

### Neskoršie obdobie
V rokoch 1978 - 1982 bol Lê vymenovaný severovietnamskou vládou na miesto hlavného poradcu hnutia za národné oslobodenie Kambodže (FUNSK) a neskôr rodiacej sa Ľudovej republiky Kambodža. Jeho úlohou bolo zaistiť, aby Červení Kméri neprevzali kontrolu nad vietnamskými záujmami v Kambodži po tom, ako bola zvrhnutá ich vláda.

Zomrel 13. októbra 1990 v hanojskej vojenskej nemocnici.

## Referencie

## Zdroj

Kategória:Vietnamskí politici
Kategória:Nositelia Nobelovej ceny za mier
Kategória:Revolucionári
Kategória:Vietnamské osobnosti vietnamskej vojny
Zoznam hráčov Nashville Predators

Toto je kompletný **zoznam hráčov Nashvillu Predators**, spolu so štatistikami vybraných hráčov. Obsahuje hráčov, ktorí za Nashville Predators odohrali od vstupu do NHL v sezóne 1997-98 aspoň jeden zápas, či už počas regulárnej sezóny, alebo v play-off.

## Vysvetlivky






## Brankári
[thumb|right|150px|[Pekka Rinne.]]

## Korčuliari
[thumb|right|150px|[Martin Erat.]]
[thumb|150px|[Darcy Hordichuk.]]
[thumb|right|150px|[Chris Mason.]]
[thumb|right|150px|[Scott Nichol.]]
[150px|thumb|[Shea Weber.]]
[150px|thumb|[Ryan Suter.]]
[thumb|150px|[Jerred Smithson.]]
[thumb|150px|[Steve Sullivan.]]

Kategória:Nashville Predators
Kategória:Zoznamy hráčov v NHL
Samonabíjacia pištoľ

náhľad|Samonabíjacia pištoľ SIG Pro (model SP 2022) s muníciou.
**Samonabíjacia pištoľ** alebo **poloautomatická pištoľ** je zbraň, v ktorej odstránenie vystrelenej nábojnice, opätovné nabitie a napnutie bicieho mechanizmu sa deje účinkom prachových plynov. Samonabíjacia pištoľ (zbraň) neumožňuje viac výstrelov na jedno stlačenie spúšte.

## Princíp
náhľad|vpravo|Princíp samonabíjacej pištole.
Princíp samonabíjacích palných zbraní, akými sú aj samonabíjacie pištole spočíva vo využití energie predchádzajúceho výstrelu na opätovné nabitie a napnutie bicieho mechanizmu. Konštrukcia takýchto zbraní neumožňuje viac výstrelov na jedno stlačenie spúšte.

## Referencie

## Iné projekty

Kategória:Pištole
Samočinná zbraň

**Samočinná zbraň** je palná zbraň, ktorej opätovné nabitie a napnutie bicieho mechanizmu prebieha v dôsledku predchádzajúceho výstrelu a ktorej konštrukcia umožňuje viac výstrelov na jedno stlačenie spúšte.

Kategória:Zbrane
Nápisy na vešteckých kostiach

thumb|Nápisy na vešteckej kosti

**Nápisy na vešteckých kostiach** (, ) pochádzajú z obdobia dynastie Šang a sú najstaršími záznamami čínskeho písomníctva.

Veštecké kosti, spravidla hovädzie lopatky a korytnačie panciery, boli objavené na konci 19. storočia blízko šangského hlavného mesta An-jangu. Pôvodne ich volali dračie kosti a predávali sa v lekárňach, rozomieľali sa na prach a pridávali do liekov. Najstaršie kosti pochádzajú z polovice tretieho tisícročia pred naším letopočtom, najviac ich je z obdobia dynastie Šang, tradícia zápisov na veštecké kosti pretrvala až do obdobia jari a jesene. 

Na kostiach sú jednoduché štandardizované texty úzko súvisiace s veštbou. Nachádza sa tam meno toho, kto pripravil kosť, kto vykonal veštbu, datovanie veštby a samotný obsah veštby. Veštby sa týkali tém ako počasie, úroda, obete nebesiam, vojny či dátumy pôrodov. Týkali sa bezprostredne blízkej budúcnosti, udalosti, ktoré sa mali udiať za mesiac a dlhšie sú výnimočné.

## Iné projekty

## Externé odkazy
* O počátcích čínského písma

Kategória:Literatúra v čínskom jazyku
Amstetten

**Amstetten** môže byť:

* mesto v Rakúsku, pozri Amstetten (Dolné Rakúsko)
* okres v Rakúsku, pozri Amstetten (okres)
* obec v Nemecku, pozri Amstetten (Bádensko-Württembersko)
Veľryba južná

**Veľryba južná** alebo **veľryba čierna** (*Eubalaena australis*, syn. *Balaena antarctica*, *Balaena antipodarum*) je druh veľryby z rodu *[[Eubalaena]]*.

## Opis
Väčšina tela je sfarbená na čierno, ale na chrbte a bruchu môže mať biele škvrny. Je zavalitá. 

Dorastá do dĺžky 13 až 16 metrov, váži približne 90 ton. Na širokom chrbte nemá chrbtovú plutvu. Mláďa má pri narodení dĺžku 3– 5 m od úst ku chvostu. Na hlave sa im tvoria tukové výrastky podobné mozoľom. Tieto mozole sú u každej veľryby špecifické a jedinečné, pretože počas ich života sa nemenia. Podľa nich sa dajú jedince od seba odlíšiť, a tak slúžia podobne ako odtlačky prstov u človeka na ich identifikáciu. Vnútri úst majú na hornej Čeľusti 260 rohovinových platničiek – kostíc. Kostice sú cca 2,5 m dlhých, cez ktoré filtrujú potravu. Ich hlavnou potravou sú veslonôžky *[[Calanoida]]* a kril, larvy fúzonôžiek a rôzne kôrovce. Kŕmia sa tak, že plávajú s otvorenými ústami. Hlava veľryby južnej je porastená parazitujúcimi kôrovcami podľa ktorých sú vedci schopní určiť ich vek.

## Habitat
Veľryby južné žijú medzi 20 a 60 stupňom zemepisnej šírky. V minulosti existoval severný poddruh *Eubalaena australis* s názvom *Eubalaena glacialis japonica*, ktorý je dnes preradený ako samostatný druh *[[Eubalaena japonica]]*. *E. australis* obýva Južný oceán. Odhaduje sa, že medzi rokmi 1770 a 1900 sa ulovilo 150 000 jedincov. Začiatkom 20. storočia bol jej výskyt vzácny. V roku 2009 sa odhadlo, že žilo 16&nbsp;300 jedincov (Skutočný stav je neznámy). Lov veľrýb veľmi ovplyvňuje ich populáciu, pretože ide o pomaly plávajúcu rybu, ktorej telo ostáva na hladine dokonca aj po smrti. Preto ich v minulosti s obľubou lovili. Telo dospelého jedinca obsahuje až 7&nbsp;200 litrov oleja. Využívali sa aj kostice. Na konci 19. storočia bol preto stav populácie veľmi nízky. Tieto veľryby majú mláďa len raz za 3 roky, a aj preto sú chránené zákonom a od roku 1984 patrí medzi ohrozené druhy.

## Iné projekty

## Referencie

* 

Kategória:Veľrybovité
Kategória:Najmenej ohrozené druhy
Bipolarita

**Bipolarita** alebo **bipolárnosť** alebo **dvojpolárnosť** alebo **dvojpólovosť** môže byť:
*vlastnosť mať dva póly, pozri pod pól
*rozpoltenosť

**Bipolarita** alebo zriedkavo **bipolarizmus** je v politológii usporiadanie svetového politického systému okolo dvoch relatívne rovnako silných štátov, pozri bipolarita (politológia)
Cena za dobré susedstvo a porozumenie

**Cena za dobré susedstvo a porozumenie** () je cena, na ktorej sa dohodli 15. decembra 2008 ministri zahraničných vecí Maďarskej republiky a Slovenskej republiky Kinga Gönczová a Ján Kubiš. Cena sa každoročne udeľuje za významný prínos v maďarsko-slovenských vzťahoch.

## Nositelia
* 2009Rudolf Chmel a starosta obce Hejce Géza Rohály
* 2010Horskí záchranári z Vysokých Tatier a Slovensko-maďarská jednotka na Cypre
* 2011Historik Csaba Gy. Kiss a Špeciálna kynologická záchranná služba Slovakia
* 2012Občianske združenie pre obnovu ipeľských mostov a maďarskej nadácie *Terra Recognita*
* 2013predsedníčka Dámskeho vínneho rádu Panónia pani Ildikó Koncz Keményné, občianski aktivisti Adrián Artimovič a Jozef Kocka

## Referencie

## Externé odkazy
* Pravda: Kubiš s Gönczovou vymysleli cenu za zlepšenie vzťahov medzi štátmi
* The Budapest Times: Joint peacekeeping unit, mountain rescuers recieve Hungarian-Slovak prize 
* Péter Balázs and Miroslav Lajčák presented the "Good neighborhourly relations and understanding" awards  
* FN.hu: Jószomszédság és megértés Szlovákiával 

Kategória:Slovenské ocenenia
Kategória:Maďarské ocenenia
Národný park Hortobágy

**Národný park Hortobágy** () je najväčší a najstarší národný park v Maďarsku. Bol založený v roku 1973 a zaberá plochu 82 000 ha. 

Od roku 1999 je zapísaný na zozname svetového dedičstva UNESCO.

## Fauna

Národný park Hortobágy je domovom viacerých ohrozených druhov živočíchov. V mokradiach a vodných biotopoch bolo zistených viac ako 330 druhov vtákov. V remízkach a stromoradiach hniezdi sokol kobcovitý (*Falco vespertinus*), sokol rároh (*Falco cherrug*), orol kráľovský (*Aquila heliaca*), myšiak hrdzavý (*Buteo rufinus*). Nezalesnené biotopy obýva drop veľký (*Otis tarda*), prepelica poľná (*Coturnix coturnix*), jarabica poľná (*Perdix perdix*), ležiak úhorový (*Burhinus oedicnemus*), prieložník stepný (*Glareola pratincola*), škovránka krátkoprstá (*Calandrella brachydactyla*) a z cicavcov syseľ pasienkový (*Citellus citellus*). Počas jarných a jesenných ťahov popri iných druhov zastavuje kvôli odpočinku aj žeriav popolavý (*Grus grus*).

Z hospodárskych zvierat tu správa národného parku chová maďarské ovce – racky a maďarský stepný dobytok. Obe plemená patria ku génovým rezervám Maďarska.

## Fotogaléria

Image:Dabao.jpg|Drop veľký
Image:Pygmy cormorant - Aammiq Wetland.jpg|Kormorán malý (Phalacrocorax pygmaeus)
Image:Racka (Fabian).jpg|Racka – maďarské plemeno ovce
Image:Hungarian Grey Cattle.jpg|Maďarský stepný dobytok
Image:Hortobagy híd.jpg|Most nad riekou v obci Hortobágy
Image:Hortobagy-ziehbrunnen.jpg|Studne v parku
Image:Tisza-tó.jpg|jazero Tisa
Image:Szalkahalom.jpg|Rozkvitnutá maďarská step v Szalkahalom


## Odkazy
* Oficiálne stránky NP Hortogágyi

Kategória:Lokality Svetového dedičstva v Maďarsku
Pod maskou je pravda

***Pod maskou je pravda*** je prvý štúdiový album bratislavského rappera Kaliho. Album vyšiel limitovanom náklade 1000 kusov v marci 2010 pod vydavateľstvom Odbery Records s distribúciou od Sony BMG. O hudobné produkcie sa postarali Grimaso (H16), Abe (H16), Mako, Smart, Opak, Dame, DJ Jazzy a iní. Ako hostia sa na albume predstavia Majk Spirit zo skupiny H16, Zverina, Opak, Decko, Dame, Separ, Berezin, Sketa a iní. O dizajn obalu sa postaral Moe zo skupiny AMO.

Prvé informácie o albume a o dátume vydania sa objavili v rozhovore s Kalim na Hip-Hop.sk, kde boli potvrdené aj mená hostí a producentov. 

Na *[[Antivirus mixtape]]* od skupiny H16 sa objavila krátka ukážka zo skladby "Nehas čo ťa nepáli".

V novembri 2009 bol cez internetové stránky vypustený singel "Život je dar" s hosťujúcim Opakom zo skupiny AMO. O hudbu sa postarali Dame a Opak. 

16. marca 2010 sa Kali objavil v internetovej relácii "Co se děje?" podporiť album "Pod maskou je pravda", ktorého krst bol naplánovaný na 26. marca 2010.

## Zoznam skladieb

## Referencie

Kategória:Hudobné albumy z 2010
Kategória:Slovenské hip-hopové albumy
Kategória:Albumy rappera Kaliho